Diari Oficial de la Generalitat Valenciana


Sumari del DOGV 1118, del 31-07-1989 (1989/814768)

ORDRE de l'11 de juliol de 1989, de la Conselleria d'Industria, Comerç i Turisme, sobre convocatòria de beques d'investigació del sector comercial.
---------------------------------------------------------------------------------------------------------------------------------------------------

### Dades del document

Número de DOGV
:   1118

Data del DOGV
:   31-07-1989

Secció del DOGV
:   AUTORITATS I PERSONAL

Número del document
:   1989/814768


Data del document
:   11-07-1989

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de l'11 de juliol de 1989, de la Conselleria d'Indústria, Comerç i Turisme, sobre convocatòria de beques d'investigació del sector comercial.  
Dins el marc del Conveni de Col·laboració firmat entre la Conselleria d'Indústria, Comerç i Turisme i la Universitat de València, i per tal de promoure la investigació en temes del sector comercial, es fa pública la convocatòria de beques següent.  
I. Nombre de beques i de dotacions:  
Les beques es convoquen en número de quatre i són dotades amb 300.000 PTA brutes cadascuna. La liquidació es realitzarà en dues parts, per trimestres i de conformitat amb les parts del treball realitzat i lliurat.  
II. Termini de sol·licitud:  
El termini de presentació de sol·licituds serà fins el dia 15 de setembre de 1989.  
III. Requisits dels sol·licitants:  
Per optar a aquestes beques caldrà estar cursant estudis de llicenciatura o similar, en els seus dos últims cursos, o haver finalitzat aquests en els dos anys anteriors.  
IV. Mèrits preferents:  
Seran considerats mèrits preferents:  
a) Les llicenciatura en Dret o Ciències Econòmiques i Empresarials o estar en els dos últims cursos d'aquestes.  
b) Coneixements del Sector de la Distribució Comercial.  
c) Coneixements d'idiomes.  
V. Durada de las beques:  
El període d'aprofitament d'aquestes serà de sis mesos.  
La incorporació dels becaris a les activitats que els corresponga serà immediata.  
VI. Formalització de sol·licituds:  
Els candidats hauran de trametre les seues sol·licituds a la Direcció General de Comerç (Avda. Navarro Reverter 2-1, 46819 València).  
Les sol·licituds hauran d'anar acompanyades de la documentació següent:  
a) Currículum vitae, del qual en formarà part les seues dades personals, data de naixement, domicili, telèfon i una fotografia tamany carnet.  
b) Expedient acadèmic.  
c) Qualssevol altres documents que acrediten la possessió de títols o mèrits docents, d'investigació, professionals o de coneixement d'idiomes, que desitgen al·legar.  
d) Memòria o projecte, amb un màxim de 5 folis mecanografiats, sobre un tema escollit entre los següents:  
- El petit i gran comerç a la ciutat de València.  
- El risc en l'acte de la compra.  
- Les noves tecnologies aplicades al petit comerç.  
- La venda fora de l?establiment comercial: estructura i sistemes.  
- Qualsevol altre relacionat amb el sector comercial.  
VII. Procés de selecció:  
Les beques seran adjudicades per un tribunal presidit pel Director General de Comerç, del qual en formaran part, com a vocals:  
- El Cap de l'Area de Comerç.  
- El Director de l?Institut de Gestió Empresarial.  
El tribunal podrà convocar tots aquells candidats que considere convenient, a fi de comprovar, mitjançant una entrevista, aquells aspectes dels mèrits adduïts que estime d'interés.  
El tribunal podrà declarar deserta, total o parcialment, l'adjudicació de les beques convocades.  
La decisió del tribunal es farà pública al Diari Oficial de la Generalitat Valenciana   
VIII. Obligacions dels becaris:  
a) Una vegada adjudicades les beques, els beneficiaris d'aquestes hauran de presentar una memòria ampliada, amb el vist-i-plau del Director tècnic de la investigació, que haurà de ser un Professor Universitari.  
b) S'establirà una reunió prèvia entre els beneficiaris de les beques, directors tècnics i personal de la Direcció General de Comerç, que es repetirà periòdicament al llarg del temps de durada de la beca, a fi de garantir un adequat aprofitament d'aquesta.  
c) El treball presentat en el projecte haurà de realitzar-se en el termini de sis mesos, amb un primer lliurament que informe del desplegament de la Investigació, amb el vist-i-plau del Director tècnic, als tres primers mesos; des de la celebració de la primera reunió de les manifestades a l'apartat b) anterior.  
d) La Conselleria d?Indústria, Comerç i Turisme, que es reserva el dret de la publicació dels treballs, podrà deixar sense efecte les beques en el cas que s'hi produís incompliment de les obligacions per part dels becaris.  
València, 11 de juliol de 1989. - El Conseller d'Indústria, Comerç i Turisme: Andrés García Reche.